יכולתו הטובה משכה את עיניה של ברצלונה, מהבכירות שבכדורגל בספרד, שהחתימה אותו בקיץ לקבוצת המילואים שלה, ברצלונה אתלטיק, שהייתה אז בליגה השלישית. כבר בהופעת הבכורה בקבוצתו החדשה כבש קרדונה שלושער, בניצחון 3–1 על אתלטיקו סגונטינו. קרדונה שיחק בתדירות גבוהה בהרכב ברצלונה ב'. במהלך עונתו הראשונה שם הבקיע 15 שערי ליגה בדרכה למקום הראשון בביתה, ממנו הגיעה לפלייאוף ההעפלה לליגה השנייה. בפלייאוף עצמו כבש שני שערים נוספים ועזר בהשלמת המשימה. במקביל, זכה למספר הזדמנויות בקבוצה הבוגרת של המועדון, שהודרכה על ידי לואיס אנריקה. ב-30 בנובמבר 2016 ערך את הופעת הבכורה בקבוצה כשנכנס כמחליף במשחק הגביע הספרדי נגד הרקולס אליקנטה. ב-6 בדצמבר נכנס כמחליף במשחק ליגת האלופות נגד בורוסיה מנשנגלדבך שהסתיים בניצחון 4–0 לזכות קבוצתו. בסוף העונה זכתה ברצלונה בגביע המלך, תואר שנזקף לזכות קרדונה בזכות ההופעה שלו בתחילת העונה.
בעונת 2017/2018, עת חוותה ברצלונה ב' קשיים רבים בליגה השנייה, גם קרדונה התקשה להציג את היכולת שאפיינה אותה בעונה הקודמת. קרדונה הבקיע 7 שערי ליגה בלבד ב-29 הופעות, בעוד ברצלונה ב' סיימה את העונה במקום ה-20 וירדה חזרה לליגה השלישית. נוסף על כך, קרדונה לא ערך אף הופעה במהלך העונה בקבוצה הבוגרת של המועדון, אותה אימן ארנסטו ואלוורדה. בקיץ 2018 הושאל קרדונה למשך עונה אחת לאייבר. כבר בהופעת הבכורה שלו בקבוצתו החדשה, ב-31 באוגוסט, הבקיע קרדונה בניצחון קבוצתו 2–1 את ריאל סוסיאדד. את שערו השני במדי אייבר כבש קרדונה ב-9 במרץ 2019, בתיקו 1–1 עם דפורטיבו אלאבס.
ב-25 ביוני 2019 חתם על חוזה לארבע שנים במדי העולה החדשה ללה ליגה, אוססונה.
בפתיחת עונת 2020/2021 הושאל למיורקה (במקביל אנטה בודימיר הושאל לאוססונה).
Wet (בעברית: רטוב) הוא סינגל רשמי של הזמר ההיפ הופ סנופ דוג מתוך אלבום האולפן האחד עשר שלו "Doggumentary". הגרסה הרשמית של הסינגל נוצר על ידי The Cataracs. הסינגל הרוויח את המקום ה-40 במצעד האמריקאי של בילבורד Hot R&amp;B/Hip-Hop Songs, ואת המקום ה-18 בHot Rap Songsand, ו-13 במצעד Bubbling Under Hot 100 Singles. לשיר יצא גרסת רמיקס אשר נקרא "Sweat", אשר יצא לאור עם הזמר והדי ג'יי הצרפתי דייוויד גטה בתאריך 4 במרץ 2011, אשר נכלל באלבום האולפן החמישי שלו "Nothing but the Beat".
רקע.
הסינגל נכתב על ידי סנופ דוג, ולהקת The Cataracs, מי שגם הפיקה את השיר, ויצא לאור לראשונה דרך אתר הרשמי של סנופ דוג ב-4:20 לפנות בוקר ב-30 בנובמבר.
רמיקס.
הרמיקס השני, והראשון שיצא לאור עם הפקתו של הזמר הצרפתי והדי ג'יי דייוויד גטה, נקרא "Sweat", יצא לאור ב-4 במרץ 2011. הרמיקס הופק על ידי גטה והדי ג'יי וחברו הטוב אפרוג'ק. הרמיקס למעשה מבוסס על השיר "Don't You Want Me" משנת 1992 של הדיג'יי והמפיק הבריטי פליקס .
הצלחה.
בבריטניה, הרמיקס הרוויח בשבוע הראשון לצאתו את המקום ה-16, שבועיים לאחר מכן טיפס ועלה לטופ 10, והגיע למקום ה-4. השיר קיבל גם את המקום הראשון בבלגיה, בשלושה שבועות לא רצופים. השיר הגיע למקום ה-5 בפינלנד, גרמניה ואירלנד. בתאריך 14 במרץ 2011, הרמיקס עם גטה הרוויח לראשונה את המקום ה-60 במצעד ARIA Singles Chart, ושבוע לאחר מכן טיפס למקום ה-9, שלושה שבועות לאחר מכן נכנס לראש המצעדים וקיבל את המקום הראשון לשבוע אחד, אשר הופך את השיר של סנופ דוג לשיר השלישי שעושה זאת באוסטרליה.
סיבוס סודקסו
סיבוס סודקסו היא החברה הגדולה בישראל המספקת פתרונות ניהול שירותי ארוחות לחברות וארגונים.
נוסדה ב-1998 בשם סיבוס על ידי ירון קומרוב ומשה קריינר, כחברה המחברת בין מעסיקים למסעדות באזור התעשייה של הרצליה וכפועל יוצא מספקת לעובדים ארוחות בצורה יעילה ונוחה, בין אם ארוחות במסעדות ובין אם ארוחות במשלוחים. עם השנים רכשה מספר הולך וגדל של לקוחות. ב-2002 עברה להשתמש בכרטיסי הסעדה כתחליף לשוברים מנייר. ב-2008 נרכשה על ידי קבוצת המשביר לצרכן. ב-2013 נרכשה בשנית, הפעם על ידי ענק השירותים סודקסו – קונצרן-משפחתי צרפתי-בינלאומי ושמה שונה לזה הנוכחי. עסקה זו התעכבה בשל התנגדות רשות התחרות.
ב-2013 השיקה החברה את יישומון MySodexo המאפשר לשלם בעבור הארוחה באמצעות סמארטפון. מקומות תעסוקה העובדים עם החברה מספקים לעובדיהם כרטיס הסעדה ומזינים בו סכום חודשי לניצול על ידי העובד, אשר רוכש את ארוחותיו באחת מהמסעדות שבהסדר. סיבוס סודקסו גובה את העמלה שלה מהמסעדות, אשר בתורן נהנות מזרם של לקוחות (והזמנות), בעיקר בזמן ארוחת הצהריים. החיובים לארוחות עוברים למעסיק וההוצאה נחשבת להטבה החייבת במס. סיבוס סודקסו משרתת אלפי לקוחות והיא מספקת ארוחות למאות אלפי עובדים, בחברות פרטיות ובגופים ממשלתיים, בחברות סטארט-אפ ובתאגידים מהגדולים במשק. היא עובדת מול אלפי מסעדות ונחשבת למובילה מבין שתי החברות הדומיננטיות בענף (לצד תן ביס). מנכ"ל החברה הוא איתן זינגר.
בדצמבר 2019 החלה החברה בשיתוף פעולה עם וולט,שמאפשר לבעלי סיבוס לבצע הזמנות דרך האפליקציה.
א.ל.מ רשת חשמל ואלקטרוניקה
א.ל.מ. (אלמ) או בשמה המלא א.ל.מ. רשת חשמל ואלקטרוניקה היא רשת חנויות למכירת מוצרי חשמל. רשת א.ל.מ. הוקמה בתל אביב בשנת 1978 על ידי צבי אהרונוביץ. ב-2019 מנתה הרשת 42 סניפים.
היסטוריה.
הרשת החלה את פעילותה בשנת 1978 בתל אביב במכירה של מוצרי חשמל גדולים כגון מקררים, מכונות כביסה, מייבשים ומזגנים.
במרץ 2013 החזיקה א.ל.מ. ב-5% משוק החשמל בישראל ובכך מהווה החנות הקמעונאית הגדולה ביותר בשוק הישראלי.
א.ל.מ דיוטי פרי.
בסוף שנת 2012 זכתה חברת מיניליין, מפעילת רשת א.ל.מ, במכרז להפעלת חנות למוצרי אלקטרוניקה בדיוטי פרי בטרמינל 3 שבנמל התעופה בן-גוריון.
ביוני 2017 זכתה החברה במכרז להפעלת חנות אלקטרוניקה בטרמינל 1 המחודש.
בפברואר 2019 הפסידה החברה במכרז רשות שדות התעופה לניהול שתי חנויות החברה בנתב"ג לרשת אופיס דיפו, וכך סיימה החברה את פעילותה בנמל התעופה.
הרשת כיום.
סניפי החברה ממוקמים במרכזי מכירות, חלקם בתוך קניונים וחלקם במרכזים מסחריים.
א.ל.מ. משתתפת בירידי מוצרי חשמל פעמיים בשנה ביריד ספטמבר ויריד מרץ/אפריל באקספו תל אביב.
מוצרי הרשת כוללים מוצרים גדולים למטבח כגון מקררים, תנורים, כיריים, מדיחים ומכונות כביסה, מוצרי בידור כגון טלוויזיות וסטריאו ומוצרי פרודוקטיביות כמו טלפון חכם. מגוון המוצרים משתנה ומתעדכן לאורך השנה וב-2019 הציעה הרשת יותר מ־10,000 מוצרים שונים מיצרנים שונים, הגדולים שבהם בוש, סימנס ואלקטרולוקס.
בדצמבר 2019 מונה אורי להב למנכ"ל הנכנס של א.ל.מ. שיחליף את צביקה אהרונוביץ' שהקים וניהל את הרשת 41 שנה (1978-2019). אורי מגיע מעולם הרכב אחרי שהיווה מנכ"ל לקבוצת סמל"ת יבואנית סובארו, פיאט, אלפא רומיאו ועוד.
בית הספר האמריקאי הבינלאומי באבן יהודה
בית הספר האמריקאי הבינלאומי באבן יהודה הוא בית ספר פרטי באבן יהודה.
הלימודים בבית הספר מותאמים לתוכנית הלימודים האמריקאית ומשרד החינוך האמריקאי, הלימודים נעשים בשפה האנגלית, מתחם בית הספר מכיל בתוכו גן ילדים, בית ספר יסודי, חטיבת ביניים ותיכון.
המקום נוסד ב-1958 בחסות שגרירות ארצות הברית בישראל, ונקרא על שם השגריר וולוורת ברבור, מתחם בית הספר הוקם בתחילתו בכפר שמריהו ולאחר מכן עבר המתחם לאבן יהודה.
מורי בית הספר מחויבים להיות בעלי השכלה של תואר שני ומעלה, ובמסגרת פעילויות בית הספר מתקיימים מפגשים עם תלמידי בתי ספר אמריקאיים ברחבי העולם.
בבית הספר מתחנכים בעיקר ילדי שגרירים ודיפלומטים בישראל ובנוסף גם ילדי משפחות עשירות מישראל.
מבנה בית הספר.
שטח בית הספר הוא כ-70 דונם והושקעו כ-150 מיליון שקלים בהקמתו.
בבית ספר נמצאת ספרייה בגודל של כ-2,600 מ"ר וכוללת 17 אלף ספרים בשפה האנגלית, בצמוד אליו קיים חדר אוכל ואודיטוריום בעל כ-400 מקומות.
מלבד המתקנים אשר משמשים לרוב ללימודים קיים במקום בריכה, חדר כושר, מגרשי טניס ואולם ספורט.
במקום יש כ-15 כיתות יסודי, 9 כיתות חטיבת ביניים ו-10 כיתות תיכון.
בכל הקמפוס כ-550 תלמידים.
7.62x51 מ&quot;מ נאט&quot;ו
7.62x51 מ"מ נאט"ו היא תחמושת צבאית מסוג כדור המיועדת לנשק קל, מקלעים ורובי צלפים. התחמושת מורכבת מקליע בקוטר ותרמיל באורך 51 מ"מ, אחרי שהקליע נדחס לקנה ונורה קוטרו . תחמושת זו חזקה יותר מה-5.56x45 מ"מ נאט"ו המשמשת רובי סער, ולה גם טווח ארוך יותר: 800 מטר (לעומת כ-500 מטר של ה-5.56 מ"מ). המקבילה האזרחית לתחמושת זו היא ה-0.308 וינצ'סטר, וניתן לירות בשני סוגי הכדורים הללו לחלופין באותו רובה (למרות זאת, שני הכדורים הללו לא זהים: ה-0.308 וינצ'סטר מפעיל לחץ גבוה יותר, ולכן יש הממליצים להימנע מכך).
היסטוריה.